Nemendur í 7. bekk hafa verið að vinna með bókina Benjamín dúfu . Þau lásu öll bókina í yndislestri í skólanum . Eftir að hafa lesið nokkra kafla í einu ræddu þau um það sem var að gerast í bókinni og svöruðu spurningum úr köflunum . Þegar þau höfðu lokið við að lesa bókina horfðu þau á myndina . Þá tóku lokaverkefnin við og máttu þau þá velja hvort þau vildu gera myndband , líkan eða hreyfimynd ( stop motion ) úr völdu atriði úr bókinni . Þau fóru síðan í nokkra hópa eftir því hvað þau höfðu valið og vinnan hófst . Foreldrum og stjórnendum var síðan boðið á sýningu á sal skólans þar sem horft var á myndböndin og líkönin skoðuð . Frábær vinna og verkefni hjá þessum magnaða hópi nemenda . Heil og sæl foreldrar , forráðamenn og starfsfólk Öldutúnsskóla . Foreldrafélagið hefur verið að störfum í vetur , fundað reglulega og unnið eftir bestu getu að velferð nemenda við skólann . Eitt af því sem bar á góma í umræðu foreldarfélagsins í vetur var sjálfstyrking foreldra og mikilvægi þess að foreldar séu í toppformi til að takast á við púkana ( les ; gersemi ) í gleði og sorg . Í ljósi þessa hefur foreldrafélagið fengið frábæran fyrirlesara , Sölva Tryggvason , fjölmiðlamann og fjöltalent , til að fræða og ræða þetta málefni við foreldra , forráðamenn og starfsfólk Öldutúnsskóla . Fyrirlesturinn verður 11. febrúar kl. 20:00 á sal Öldutúnsskóla og er gjaldfrjáls . Kaffi , te , harðir kanilsnúðar og topp umræða um andlega heilsu . Sjáumst heil ! Fyrir hönd foreldrafélagsins , Pétur G. Markan